|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **ΓΡΑΦΕΙΟ ΔΗΜΑΡΧΟΥ** | | |  | |
| |  |  | | --- | --- | |  | **Μοσχάτο 5 Νοεμβρίου 2020** | | |  | |  |
| **Αρ. Πρωτ. ΔΥ** |  | | | |

**Προς τα μέλη της Οικονομικής Επιτροπής του Δήμου Μοσχάτου-Ταύρου.**

**ΘΕΜA :** **Tροποποίηση της με αρ. 233/16.10.2020 απόφασης της Οικονομικής Επιτροπής κατόπιν της από 30.10.2020 επιστολής- εγγράφου του ……….. κ. ………….. …………………….**

**ΣΧΕΤ:** 1 ) Η με αρ. 233/16.10.2020 απόφαση της Οικονομικής Επιτροπής περί παροχής νομικής υποστήριξης στον …………….. κ…………. ……...

2) Η από 8.10.2020 αίτηση του κ. ……… ………. (με αριθ. πρωτ. εισερχομένων στον Δήμο 16720/8.10.2020) περί παροχής νομικής υποστήριξης.

3)Η από 30.10.2020 επιστολή - έγγραφο του κ… …….. …………, απευθυνόμενη προς τον Δήμαρχο – Πρόεδρο της Οικονομικής Επιτροπής (με αριθ. πρωτ. εισερχομένων στον Δήμο 18008/30.10.2020) .

**ΕΙΣΗΓΗΣΗ**

**Ι.** **Με τη με αρ. 233/16.10.2020 απόφαση ,η οποία ελήφθη επί της από 8.10.2020 αίτησης του κ. ………… …………… (με αριθ. πρωτ. εισερχομένων στον Δήμο 16720/8.10.2020) μετά από θετική εισήγηση της Νομικής Υπηρεσίας του Δήμου (η οποία περιλαμβάνεται στην εν λόγω απόφαση) , η Οικονομική Επιτροπή αποφάσισε τα εξής :**

**«**  ***1)*** *Την παροχή νομικής υποστήριξης στον κ. …………. …………. κατόπιν αποδοχής της αίτησής του, σχετικά με την εκκρεμή σε βάρος του ποινική δικογραφία.*

***2)*** *Την ανάθεση της ειδικής εντολής και της πληρεξουσιότητας στους επί παγία αντιμισθία πληρεξούσιους δικηγόρους του ∆ήμου α) Αριστείδη Τριγώνη (ΑΜ/∆ΣΑ 5477), β) Ηλία Μπιζάνη (ΑΜ/∆ΣΑ 10627) και γ) Ευγενία Παπαθεοδώρου (ΑΜ/∆ΣΑ 20019), εφόσον αποσαφηνιστεί ότι σύμφωνα με τις διατάξεις του νέου νόμου 4735/2020 η νομική υποστήριξη παρέχεται από τους έμμισθους δικηγόρους του Δήμου και οι οποίοι ενεργώντας είτε από κοινού είτε και μεμονωμένα καθένας από αυτούς, να υπερασπιστούν ως πληρεξούσιοι δικηγόροι τον κ. ………… ………., κατά τη διενεργούμενη σε βάρος του ως άνω προκαταρκτική εξέταση από τον κ. Εισαγγελέα Πλημμελειοδικών Αθηνών διά του Α.Τ Μοσχάτου – Ταύρου (σχηματισθείσα δικογραφία με ΑΒΜ Ε 2020/1963 ),να συντάξουν έγγραφες εξηγήσεις, οι οποίες θα κατατεθούν μετά συνημμένων εγγράφων στο Α.Τ, καθώς και να τον υπερασπιστούν σε κάθε στάδιο της δίκης και ενώπιον του ακροατηρίου, σε περίπτωση παραπομπής του και να προβούν σε κάθε αναγκαία ενέργεια για την υπεράσπισή του και μάλιστα χωρίς έκδοση γραμματίου προκαταβολής του ∆ΣΑ, σύμφωνα με τις συνδυασμένες διατάξεις των άρθρων 61 παρ. 3 περ. δ του Ν. 4194/2013 – Κώδικας Δικηγόρων (ΦΕΚ Α΄/208/27-9-2013), όπως η διάταξη αυτή αντικαταστάθηκε με το άρθρο 7 παρ. 8β του Ν. 4205/2013 και 276 Κώδικα Δήμων και Κοινοτήτων (Ν. 3463/2006 – ΦΕΚ Α΄/114), κατά τις οποίες ο ∆ήμος Μοσχάτου –Ταύρου απολαμβάνει όλα ανεξαιρέτως τα διοικητικά, δικαστικά και δικονομικά προνόμια του ∆ημοσίου.*

***3)*** *Την κοινοποίηση αντιγράφου της απόφασης στον ενδιαφερόμενο κ. …………. ……………και στη Νομική Υπηρεσία του Δήμου, ώστε να συμπεριληφθεί στη δικογραφία και να προσκομισθεί από τον δικηγόρο ή τους δικηγόρους που θα χειριστούν την υπόθεση για τη νομιμοποίηση της παράστασής τους, ως υπερασπιστών του.***»**

**ΙΙ.** Με την από 30/10/2020 (με αριθ. πρωτ. εισερχομένων στον Δήμο 18008/30.10.2020) *επιστολή- έγγραφό* του προς τον Δήμαρχο – Πρόεδρο της Οικονομικής Επιτροπής ο δημοτικός σύμβουλος κ. …………. …………. **δήλωσε** ότι για λόγους αυστηρά προσωπικούς δεν επιθυμεί να «χρησιμοποιήσει» τη Νομική Υπηρεσία του Δήμου για τη νομική του υποστήριξη και ότι έχει ήδη παραλάβει από την 23η -10-2020 από τη Νομική Υπηρεσία του Δήμου τον φάκελο της υπόθεσής του ,προκειμένου να απευθυνθεί σε εξωτερικό δικηγόρο της επιλογής του για την υπεράσπισή του .**Κατά τούτο δε ανακάλεσε** την από 8.10.2020 αίτησή του ως προς την παροχή νομικής υποστήριξης από τους νομικούς συμβούλους – δικηγόρους του Δήμου σχετικά με την εκκρεμή σε βάρος του έγκληση του κ. ……… …………...

**ΙΙΙ. Με τα δεδομένα αυτά εισηγούμαι την τροποποίηση της ως άνω με αρ. 233/2020 απόφασης της Οικονομικής Επιτροπής κατά το αποφασιστικό της ως προς** την παρεχόμενη νομική υποστήριξη στον δημοτικό σύμβουλο κ. ……. ……… μετά την από 15.10.2020 θετική εισήγηση των δικηγόρων – νομικών συμβούλων του Δήμου (η οποία έχει συμπεριληφθεί στη με αριθ. 233/2020 απόφαση της Οικονομικής Επιτροπής ) και κατ’ αποδοχή της από 8.10.2020 αίτησής του, όπως αυτή διαμορφώθηκε μετά την από 30.10.2020 επιστολή – έγγραφό του σχετικά με την εκκρεμή σε βάρος του έγκληση του κ. ………….. ……….. Η παρεχόμενη νομική υποστήριξη του κ. ………….. ……….., ενόψει της νεότερης από 30.10.2020 επιστολής – εγγράφου του ,αφορά στη νομική εκπροσώπησή του από πληρεξούσιο δικηγόρο της επιλογής του σε όλα τα στάδια της ποινικής δίκης σχετικά με την ως άνω εκκρεμή έγκληση σε βάρος του ,κατά τα προβλεπόμενα στο άρθρο 52 του ν. 4735/2020.

Μοσχάτο, 5-11-2020

Ο ∆ΗΜΑΡΧΟΣ ΜΟΣΧΑΤΟΥ – ΤΑΥΡΟΥ

ΑΝ∆ΡΕΑΣ Γ. ΕΥΘΥΜΙΟΥ